LOCALE::PO4A::RUBYDOC.3PM(1)

NUME
Locale::Po4a::RubyDoc -- Convertește datele documentelor Ruby din/în fișiere PO

DESCRIERE
Scopul proiectului po4a (PO pentru orice) este de a ușura traducerile (și mai interesant, întreținerea traducerilor) folosind instrumente gettext în domenii în care nu erau așteptate, cum ar fi documentația.

Locale::Po4a::RubyDoc este un modul care ajută la traducerea documentației în formatul Ruby Document (RD) (un limbaj utilizat pentru a documenta Ruby) în alte limbi [umane].

STAREA ACESTUI MODUL
Acest modul a fost testat cu succes pe fișiere simple Ruby Document, acoperind o bună parte din sintaxa formatului.

O limitare cunoscută este că nu reușește să recunoască în mod corespunzător structura stivuită a documentului Ruby de intrare: acest lucru implică faptul că atunci când, de exemplu, un EnumListItem este format din mai multe blocuri, numai primul bloc este de fapt recunoscut ca EnumListItem, în timp ce cele ulterioare sunt considerate doar ca TextBlocks...

OPȚIUNI ACCEPTATE DE ACEST MODUL
Acest modul acceptă următoarea opțiune:

puredoc
    Gestionează fișiere alcătuite în întregime din text formatat Ruby Document (fără nicio linie „=begin”).

    În mod implicit, acest modul gestionează doar textul formatat Ruby Document între liniile „=begin” și „=end” (ignorând astfel, printre altele, tot ceea ce precede prima linie „=begin”).

CONSULTAȚI ȘI
Locale::Po4a::TransTractor(3pm)

AUTORI
Francesco Poli <invernomuto@paranoici.org>

DREPTURI DE AUTOR și LICENȚĂ
 Drepturi de autor © 2016-2017 Francesco Poli <invernomuto@paranoici.org>

Această lucrare este software liber; o puteți redistribui și/sau modifica în conformitate cu termenii Licenței Publice Generale GNU publicată de Free Software Foundation; fie versiunea 2 a Licenței, fie (la alegerea dumneavoastră) orice versiune ulterioară.

Această lucrare este distribuită în speranța că va fi utilă, dar FĂRĂ NICI O GARANȚIE; fără nici măcar garanția implicită de COMERCIALIZARE sau ADECVARE PENTRU UN ANUMIT SCOP. Consultați Licența publică generală GNU pentru mai multe detalii.

Ar trebui să fi primit o copie a Licenței Publice Generale GNU împreună cu această lucrare; dacă nu, scrieți la Free Software Foundation, Inc., 51 Franklin Street, Fifth Floor, Boston, MA 02110-1301 SUA.

Părți din cod (cum ar fi multe expresii regulate) au fost adaptate din sursa rdtool, în conformitate cu termenii Licenței Publice Generale GNU, versiunea 2 sau ulterioară. Aceste părți sunt originale:

 Drepturi de autor © 2004 MoonWolf <moonwolf@moonwolf.com>
 Drepturi de autor © 2011-2012 Youhei SASAKI <uwabami@gfd-dennou.org>

Codul de inițializare a fost adaptat din sursa Locale::Po4a::Text, sub termenii Licenței Publice Generale GNU, versiunea 2 sau ulterioară. Acest cod era inițial:

 Drepturi de autor © 2005-2008 Nicolas FRANÇOIS <nicolas.francois@centraliens.net>